**Munkaügyi fórumok a startmunka mintaprogramokat érintő változásokról**

A **Pest Megyei Kormányhivatal Munkaügyi Központja** 2015. január 13.-án ***Vácon***, 14.-én ***Cegléden***, míg január 15.-én ***Nagykátán*** munkaértekezletet tartott az érintett járásokhoz tartozó települések vezetőinek, hivatali munkatársainak.

***Hágen Tímea***, a *PMKH MK Igazgató-helyettese* és ***Monos Zsolt***, a *PMKH MK Közfoglalkoztatási és Koordinációs Osztályának vezetője* a jogszabályok módosítását, a startmunka programban való indulás feltételeit, valamint az elszámolás részleteit ismertette a települések polgármestereivel.  
  
A tájékoztatás aktualitását az adta, hogy a hátrányos helyzetű kistérségek jogszabályi besorolását a 290/2014 sz. új kormányrendelet értelmében ez év január 1-től felváltotta a ***kedvezményezett járások*** kategóriája, amelynek következtében mostantól már a szobi járás valamennyi települése jogosult startmunka programban részt venni.   
A startmunka mintaprogramok keretében olyan egyedi, közérdekű célból megvalósuló értékteremtő beruházások kaphatnak 12 hónap időtartamra állami támogatást, ahol a programhoz szükséges személyi állományt közfoglalkoztatottakkal biztosítják. A szobi járás több települése már a korábbi években is részt vett a támogatott programokban, belvízvédelmi rendszer működtetésével, közúthálózat fenntartásával, mezőgazdasági területek karbantartásával kapcsolatos feladatokra kaptak vissza nem térítendő állami támogatást.